S-3109/2020

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 12. maí 2020, á hendur K-kvk-þgf S-kvk-þgf, kt. [...], [...], [...], I. fyrir eftirtalin umferðarlagabrot með því að hafa:

1. Laugardaginn 1. september 2018 ekið bifreiðinni [...] svipt ökurétti og óhæf til að stjórna henni örugglega vegna áhrifa ávana- og fíkniefna og slævandi lyfja (í blóði mældist díazepam 31 ng/ml, klónazepam 10 ng/ml og metýlfenídat 50 ng/ml) um Bústaðaveg í Reykjavík, við veðurstöðina, þar sem lögregla stöðvaði aksturinn.

Telst brot þetta varða við 1., sbr. 2. mgr. 48. gr., 1., sbr. 2. mgr. 50. gr. og 1. mgr. 58. gr., allt sbr. 1. mgr. 95. gr. umferðarlaga nr. 77/2019.

2. Laugardaginn 10. nóvember 2018 ekið bifreiðinni [...] án þess að hafa ökuskírteini meðferðis og óhæf til að stjórna henni örugglega vegna áhrifa ávana-og fíkniefna og slævandi lyfja (í blóði mældist amfetamín 455 ng/ml, díazepam 480 ng/ml, klónazepam 8,4 ng/ml, metýlfenídat 20 ng/ml, nítrazepam 38 ng/ml og nordíazepam 490 ng/ml) um Sæbraut í Reykjavík, á móts við Holtagarða, þar sem lögregla stöðvaði aksturinn.

Telst brot þetta varða við 1., sbr. 2. mgr. 48. gr., 1., sbr. 2. mgr. 50. gr. og 1. mgr. 58. gr., allt sbr. 1. mgr. 95. gr. umferðarlaga nr. 77/2019.

3. Föstudaginn 31. maí 2019 ekið bifreiðinni [...]óhæf til að stjórna henni örugglega vegna áhrifa ávana- og fíkniefna (í blóði mældist amfetamín 30 ng/ml og metýlfenídat 60 ng/ml) um Hringbraut í Reykjavík, við Bræðraborgarstíg, þar sem lögregla hafði afskipti af ákærðu.

Telst brot þetta varða við 1., sbr. 2. mgr. 50. gr., sbr. 1. mgr. 95. gr. umferðarlaga nr. 77/2019.

II. fyrir eftirtalin þjófnaðarbrot, framin í Reykjavík á árinu 2019, með því að hafa:1. Mánudaginn 27. maí, farið inn í verslun Nettó, Fiskislóð 3, og stolið þaðan varningi samtals að verðmæti kr. 1998.

2. Miðvikudaginn 29. maí, farið í heimildarleysi inn í bifreiðina [...] sem lagt var í bifreiðastæði við [...], og stolið þaðan Nike íþróttaskóm að óþekktu verðmæti.

T eljast framangreind brot varða við 1. mgr. 244. gr. almennra hegningarlaga nr. 19/1940.

Þess er krafist að ákærða verði dæmd til refsingar, til greiðslu alls sakarkostnaðar og til að sæta sviptingu ökuréttar skv. 101. gr. laga nr. 77/2019.

Ákærða sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti far iðum meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærða er fædd í [...]. Samkvæmt framlögðu sakavottorði, dagsettu 11. maí 2020, var ákærða dæmd í þrjátíu daga fangelsi, skilorðsbundið til tveggja ára með dómi 28. maí 2014 fyrir þjófnað. Þá var hún dæmd í sextíu daga fangelsi, skilorðsbundið til tveggja ára, með dómi 29. júní 2016 fyrir þjófnað og var skilorð fyrri dóms dæmt upp. Loks var hún dæmd til greiðslu sekta rog svipt ökurétti i fjóra mánuði frá 6. júní 2018 með dómi 8. nóvember 2017 fyrir akstur undir áhrifum ávana- og fíkniefna.

Með hliðsjón af framangreindu, sakarefni þessa máls þykir refsing ákærðu hæfilega ákveðin fangelsi í 60 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa að haldi ákærða almennt skilorð 57. gr. laga nr. 19/1940, sbr. 4. gr. laga nr. 22/1955.

Með hliðsjón af framangreindu, sakarefni þessa máls, dómvenju og 77. gr. almennra hegningarlaga nr. 19/1940 þykir refsing ákærðu hæfilega ákveðin fangelsi í 60 daga.

Með vísan til lagaákvæða í ákæru er ákærða svipt ökurétti í 4 ár frá birtingu dóms þessa að telja.

Ákærða greiði 450.284 krónur í sakarkostnað.

Af hálfu ákæruvaldsins flutti málið G-kk-nf Þ. S-kk-nf aðstoðarsaksóknari.

H-kvk-nf S-kvk-nf B-kvk-nf aðstoðarmaður dómara, kveður upp dóminn.

D Ó M S O R Ð:

Ákærða, K-kvk-nf S-kvk-nf, sæti fangelsi í 60 daga.

Ákærða er svipt ökurétti í 4 árfrá birtingu dómsins að telja.

Ákærða greiði 450.284 krónur í sakarkostnað.

H-kvk-nf S-kvk-nf B-kvk-nf